शिक्षा देतो आहे का देव आपल्याला? जपान येथे मार्च २०११ मध्ये ९.० तीव्रतेचा भूकंप आल्यानंतर तेथील एका सुविख्यात राजकीय पुढाऱ्‍याने म्हटले, “या विपत्तीला बळी पडलेल्यांबद्दल मला सहानुभूती आहे, पण माझ्या मते हा तेम्बात्सू (दैवी प्रकोप) होता. ” जानेवारी २०१० मध्ये हैटी देशाला भूकंपाचा तडाखा बसून २,२०,००० जण मृत्युमुखी पडले तेव्हा टीव्हीवर उपदेश करणाऱ्‍या एका सुप्रसिद्ध धर्मप्रचारकाने असा दावा केला की लोकांनी देवाकडे परत फिरण्याची गरज आहे कारण लोक देवाला विसरले असल्यामुळेच ही दुर्घटना घडली. फिलिपीन्झमधील मनिला शहरात झालेल्या चेंगराचेंगरीत ७९ लोकांचा जीव गेला तेव्हा एका कॅथलिक पाळकाने म्हटले की “आपली कोडगी व मृतवत झालेली विवेकबुद्धी जागी करण्यासाठीच देव ” अशा घटना घडवून आणतो.